NARIADENIE KOMISIE (ES) č. 1471/2005
z 9. septembra 2005,
ktorým sa stanovuje dodatočná čiastka, ktorá sa má vyplatiť na hrušky v Maďarsku podľa nariadenia (ES) č. 416/2004
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska,
so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska,
so zreteľom na nariadenie Komisie (ES) č. 416/2004 z 5. marca 2004, ktorým sa ustanovujú prechodné opatrenia na uplatňovanie nariadenia Rady (ES) č. 2201/96 a nariadenia (ES) č. 1535/2003 v dôsledku pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii (1), najmä na jeho článok 3 ods. 2,
keďže:
(1)
Množstvá hrušiek, na ktoré sa vzťahujú žiadosti o podporu na hospodársky rok 2004/2005 a ktoré oznámili členské štáty v súlade s článkom 39 ods. 2 nariadenia Komisie (ES) č. 1535/2003 z 29. augusta 2003, ktorým sa ustanovujú podrobné pravidlá na uplatňovanie nariadenia Rady (ES) č. 2201/96 o systéme pomoci pre výrobky z ovocia a zeleniny (2), prekračujú hornú hranicu Spoločenstva o 11 946 ton. V členských štátoch, ktoré pristúpili k Európskej únii 1. mája 2004 a v ktorých nedošlo k prekročeniu vnútroštátnej hornej hranice, alebo sa táto hranica prekročila o menej ako 25 %, by sa preto mala vyplatiť dodatočná čiastka po skončení hospodárskeho roku 2004/2005.
(2)
Vnútroštátna horná hranica Maďarska na hospodársky rok 2004/2005 sa neprekročila. V tomto členskom štáte by sa preto mala vyplatiť dodatočná čiastka 40,42 EUR na tonu.
(3)
Výrobcovia Českej republiky nepredložili žiadnu žiadosť o pomoc na hospodársky rok 2004/2005, pokiaľ ide o hrušky určené na spracovanie. V tomto členskom štáte by sa preto nemala vyplatiť dodatočná čiastka na hospodársky rok 2004/2005,
PRIJALA TOTO NARIADENIE:
Článok 1
V Maďarsku sa po hospodárskom roku 2004/2005 vyplatí dodatočná čiastka 40,42 EUR na tonu hrušiek určených na spracovanie podľa článku 3 ods. 2 nariadenia (ES) č. 416/2004.
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 9. septembra 2005